id en id en id ms id ms id ms id ms ms en id es ms id ms id id en id id ms en
Gara-gara nak untung 3%’ dalam 3minit, jurujual rugi lebih RM380,000
Gara-gara terpedaya dengan keuntungan 3% dalam tempoh tiga minit yang ditawarkan syarikat pelaburan mata wang asing, seorang jurujual wanita berputih mata apabila mengalami kerugian sebanyak RM382,517.
Ketua Jabatan Siasatan Jenayah Komersil Kuala Lumpur, Mohd Mahidisham Ishak berkata, mangsa berusia 36 tahun itu melayari satu laman web luar negara pada 29 Mac lalu dan diberi penerangan mengenai syarikat pelaburan yang mendakwa mengusahakan produk pertanian hijau, industri kesihatan hijau dan tenaga hijau.
“Pengadu diterangkan berkenaan pakej ‘Gold Card’ yang memerlukan modal berjumlah USD150,000 (RM638,314.10) dan dijanjikan keuntungan 3% daripada jumlah pelaburan yang dibuat dalam tempoh tiga minit.
“Tertarik dengan tawaran tersebut, pengadu kemudiannya membuat pelaburan dan diberikan nama pengguna serta kata laluan untuk mengakses rangkaian pelaburan tersebut,” katanya dalam kenyataan yang dipetik Bernama.
Beliau berkata, selepas mendengar penerangan itu, mangsa membuat 27 transaksi berjumlah RM382,517 ke enam akaun berbeza bagi tujuan pelaburan itu bermula 29 Mac hingga 18 April lalu.
Katanya, pengadu berasa tertipu kerana tidak dapat mengeluarkan wang keuntungan yang dijanjikan dan masih diminta membuat transaksi tambahan pelaburan sebelum membuat laporan polis semalam.
Kes disiasat mengikut Seksyen 420 Kanun Keseksaan kerana menipu.
Beliau menasihatkan orang ramai sentiasa berwaspada dan tidak mudah terpedaya dengan mana-mana pelaburan tidak sah serta menghubungi polis untuk sebarang maklumat jenayah atau aktiviti mencurigakan.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
Bertengkar sebab tak puas hati isu pesanan air – Polis
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.